  Анжелика Тихонова корреспондент 5-тӥ тулыспалэ Балезиноысь 3 номеро школа дорысь катокын «Йӧ вылын эктон» ужрад ортчоз. Сыӵе пумкылъян кутэмын вал «Удмурт Кенеш» огазеяськонлэн ёросысь ёзэтэзлэн правлениезлэн пумиськоназ. Со сярысь иворъёсъя «Удмуртия» агентстволэн корреспондентэзлы вераз ёросысь «Удмурт Кенеш» огазеяськонлэн ёзэтэныз кивалтӥсь Лидия Иванова. «Со ужрад анай кыллэн нуналэзлы сӥземын луоз. Отын удмурт эктонъёс, удмурт шудонъёс луозы. Со понна правленимылэн ёзчиез, ёросысьтымы «Шунды» огазеяськонлэн кивалтӥсез Елена Чиркова кылкутэ», — шуиз Лидия Иванова. Солэн верамезъя, ужрадэз ортчытыны ӵектонэн правленизылэн огез ёзчиез, ужбергатӥсь Александр Леконцев потэм. «Со татчы Глазкарысь фигуристъёсты ваёз шуиз. <…> Вераськом, соос возьматонъёссэс удмурт кырӟанъёсъя мед карозы шуыса», — пусйиз ёросысь «Удмурт Кенеш» огазеяськонлэн ёзэтэныз кивалтӥсь. Тегъёс: Лулчеберет Балезино УдмуртКенеш удмуртъёс Мерлык удмурткыл  